kardosdrur/scandi-wiki huggingface dataset:
Thisted pigen

Thisted Pigen også "Limfjordspigen" og "Byens kønneste" er en bronzeskulptur udført af billedhuggeren Henning Wienberg Jensen i 1947. Det var kunstnerens daværende hustru, Gudrun Wienberg Jensen (født Kønigsfeldt), som stod model. I 1956 indbragte skulpturen Wienberg kunstakademiets guldmedalje, da han deltog i opgaven "En fritstående nøgen figur til et moderne parkanlæg.". Skulpturen blev året efter købt af Thisted Kommune og opstilet på en granitsokkel ved Kystvejen i Thisted. Thistedpigen er tydeligt inspireret af græske statuer af kærlighedsgudinden Afrodite.

En statuette af Thisted Pigen uddeles årligt af Sparekassen Thy til "Årets Thybo", en person, der har bidraget til at bringe Thy på Danmarks- eller verdenskortet.

Skulpturer i Danmark
Pigen
Wohltorf

Wohltorf er en kommune i det nordlige Tyskland, beliggende i Amt Hohe Elbgeest under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Wohltorf ligger omkring 20 kilometer øst for Hamborg ved Sachsenwald, det største skovområde i Slesvig-Holsten, der også er rekreativt område for Metropolregion Hamburg.

Grænsen til nabokommunen Reinbek mod vest, dannes af floden Bille og den er også grænsen mellem Kreis Herzogtum Lauenburg og Kreis Stormarn.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Dorothea af Sachsen-Coburg og Gotha

Prinsesse Dorothea af Sachsen-Coburg og Gotha (30. april 1881, Wien -21. januar 1967, Schloss Taxis) var en prinsesse af Sachsen-Coburg og Gotha og titulær hertuginde af Slesvig-Holsten-Sønderborg-Augustenborg. Hun var datter af prins Philip af Sachsen-Coburg og Gotha og prinsesse Louise af Belgien, som var datter af kong Leopold 2. af Belgien. Hun blev gift den 2. august 1898 med hertug Ernst Günther 2. af Slesvig-Holsten-Sønderborg-Augustenborg (1863-1921). 

Hertuginder af Augustenborg
Huset Augustenborg
Huset Sachsen-Coburg-Gotha
Pandalidae

Pandalidae er en familie i underordenen ægte rejer. Disse arter kaldes typisk for pandalidrejer. De er spiselige og har stor økonomisk værdi. De er karakteriseret af et underinddelt carpus af den anden pereiopod og primært ved fraværet af kløer på den første pereiopod. Det er en koldtvandsfamilie og dens repræsentation i de tropiske områder udgøres af dybvandsrejer. Slægten Physetocaris har sommetider været placeret i denne familie, men den betragtes i dag som tilhørende sin egen familie Physetocarididae.

Slægter 
De følgende slægter er klassificeret i familien Pandalidae:

 Anachlorocurtis Hayashi, 1975
 Atlantopandalus Komai, 1999
 Austropandalus Holthuis, 1952
 Bitias Fransen, 1990
 Calipandalus Komai & Chan, 2003
 Chelonika Fransen, 1997
 Chlorocurtis Kemp, 1925
 Chlorotocella Balss, 1914
 Chlorotocus A. Milne-Edwards, 1882
 Dichelopandalus Caullery, 1896
 Dorodotes Bate, 1888
 Heterocarpus A. Milne-Edwards, 1881b
 Miropandalus Bruce, 1983
 Notopandalus Yaldwyn, 1960
 Pandalina Calman, 1899
 Pandalopsis Bate, 1888
 Pandalus Leach, 1814
 Pantomus A. Milne-Edwards, 1883
 Peripandalus De Man, 1917
 Plesionika Bate, 1888
 Procletes Bate, 1888
 Pseudopandalus Crosnier, 1997
 Stylopandalus Coutière, 1905

Referencer 

Ægte rejer
Grini Station

Grini Station (Grini stasjon) var en metrostation på Røabanen på T-banen i Oslo. Stationen lå i Grini i Bærum kommune i Akershus, mellem Ekraveien Station og Eiksmarka Station. Den blev åbnet i 1948, var endestation til 1951 og blev nedlagt i 1995, hvor banen blev ombygget til metrostandard.

Stationen burde egentlig have haft flere passagererne end den havde. Men fordi taksterne var højere for passagerer til og fra Bærum end i Oslo, foretrak mange at bruge Ekraveien i stedet.

I nærheden af Grini Station lå Grini teglverk og Negerlandsbyen. Negerlandsbyen var et kaldenavn for et kvarter af typehuse bygget ad Selvaag omkring 1965, hvor alle husene var bejdset sorte.

Nedlagte T-banestationer i Oslo
Etableret i 1948
Ophørt i 1995
Heggeli Station

Heggeli Station (Heggeli stasjon) var en metrostation på Røabanen på T-banen i Oslo. 

Stationen lå mellem Borgen og Smestad og blev åbnet 17. november 1912. Ved stationen krydsede Heggeliveien både sporene og Sørkedalsveien (på den tid omfattede Heggeliveien også den nedre del af Heggelibakken).

Efter at Røabanen blev opgraderet til metrostandard, blev stationen nedlagt 18. maj 1995.

Nedlagte T-banestationer i Oslo
Etableret i 1912
Ophørt i 1995
Huseby skole Station

Huseby skole Station (Huseby skole stasjon) var en metrostation på Røabanen på T-banen i Oslo. Den lå mellem Hovseter Station og Røa Station og var opkaldt efter Huseby skole i Nordre Huseby. Stationen blev oprettet i 1935, da banen blev forlænget til Røa, og nedlagt i 1995, da banen blev opgraderet til metrostandard.

Nedlagte T-banestationer i Oslo
Etableret i 1935
Ophørt i 1995
Sørbyhaugen Station

Sørbyhaugen Station (Sørbyhaugen stasjon) var en metrostation på Røabanen på T-banen i Oslo. Stationen åbnede, da banen blev forlænget til Røa 24. januar 1935. I 1942 blev den forgreningsstation, da Kolsåsbanen åbnede. Togene på de to baner benyttede de samme spor fra Majorstuen til Sørbyhaugen, hvorefter de kørte hver deres vej. Stationen blev nedlagt 18. maj 1995 i forbindelse med ombygningen af Røabanen til metrostandard.

Eksterne henvisninger 

Nedlagte T-banestationer i Oslo
Etableret i 1935
Ophørt i 1995
Pressen (dagblad)

Pressen var et kortlivet dagblad, hvor Johannes V. Jensen var initiativtager og redaktør, mens John Martin var udgiver.
Dagbladet opnåede blot en måneds levetid fra 2. juli 1906 til 31. juli 1906.
Bladet er beskrevet som en "på flere måder en tynd affære", men også med talrige eksempler på "fremsynethed og originalitet".
Det var inspireret af amerikanske aviser og havde som noget nyt i Danmark tegneserier.
En anden specialitet ved bladet var litterære vejrbeskrivelser, hvor Johannes V. Jensen noterede sig, hvordan vejret var og funderede videre over forholdet i et digterisk sprog.

Avisen udkom dagligt om eftermiddagen i juli måned 1906 og havde redaktion i nummer 13 på Nørregade i København.
Johannes V. Jensens søn Villum Jensen (der forøvrigt blev født under avisens korte levetid) var af den formodning, at hans far skrev det meste af bladet.

Henvisninger

Eksterne henvisninger 
 Digitaliserede udgaver af Pressen (dagblad) i Mediestream
 Læs om Pressen (dagblad) i opslagsværket "De Danske Aviser"

Aviser fra Danmark
Aviser på dansk
Etableret i 1906
Ophørt i 1906
City Slang (album)

City Slang er et album fra 1984 produceret af Lars H.U.G. med musik af Lars Hug og tekster af Søren Ulrik Thomsen. Teksterne er fra Thomsens digtsamling City slang fra 1981. Albummet er det første album udgivet af Lars H.U.G. efter tiden med Kliché. 

Albummet blev udgivet som LP  på Medley Records i september 1984 (MdLP 6159) og senere genudgivet på CD af EMI Records (EMI 8359112). 

Efter udgivelsen turnerede Lars H.U.G. med sangene fra albummet. Optagelser fra en koncert i 1984 indgår i filmen City slang redux.

Indhold

Side 1
	City Slang (0:44)
	Afsked	(4:25)
	Glemt Kvarter	(3:05)
	Ikke Døden (2:38)
	Vent	(4:23)
	Hamburg - Köln (5:03)

Side 2 
	De Berusedes Vej (4:14)
	Passager (5:50)
	Ikke Døden (II) (1:30)
	Levende (4:02)
	Hen Over Himlen (5:46)

Alle sange er skrevet af Lars H.U.G. (musik) og Søren Ulrik Thomsen (tekst), bortset fra instrumentalnummeret "Hamburg - Köln" (skrevet af Hassig, Ranum, Hug) og "Passager" (skrevet af Hassig, Hug)

Medvirkende 
 Lars H.U.G.: vokal og producer
 Per Frost: guitar og el-bas
 Finn Verwohlt: guitar, el-bas og co-producer
 Hilmer Hassig: guitar og assisterende producer
 Søren Wolff: guitar
 Lars Jespersen:  el-bas
 Peter Bo Mikkelsen: trommer
 Jacob Sæter: trommer og trommemaskine
Jesper Ranum: elektrisk piano, synthesizere
Stefan Borum: elektrisk piano, synthesizere, keyboard
Jesper Nørremølle: keyboard
Klaus Langberg: piano
 Claus Carlsen: saxofon

Eksterne links 
Omtale på discogs

Album fra 1984
Album fra Danmark
Worth

Worth er en kommune i det nordlige Tyskland, beliggende i Amt Hohe Elbgeest under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Worth ligger ca. 26 km sydvest for Hamborg mellem byerne Schwarzenbek mod nordøst og Geesthacht mod syd ved Elben.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
The Stadium Techno Experience

The Stadium Techno Experience er Scooters niende studiealbum, udgivet i 2003 af Sheffield Tunes i Tyskland. Tre singler blev frigivet fra det: "Weekend", "The Night" og et remix af "Maria (I Like It Loud)" featuring Marc Acardipane og Dick Rules. Dens kunst er en hyldest til album 1991 The White Room ved The KLF. Det er det første album featuring Jay Frog. I Det Forenede Kongerige, The Stadium Techno Experience blev Scooter andet album i top 40 efter Our Happy Hardcore (1996).

Spor 
Alle sange er skrevet af H.P. Baxxter, Rick J. Jordan, Jay Frog, og Jens Thele, medmindre andet er angivet. M.C. tekster af H.P. Baxxter alias "The Chicks Terminator"
 "Ignition" – 0:36
 "Maria (I Like It Loud)" (Baxxter, Jordan, Frog, Thele, Marc Acardipane, Shawn Mierez) – 3:55
 "Weekend!" (Baxxter, Jordan, Frog, Thele, Gerard Koerts) – 3:32
 "Take a Break" – 4:15
 "Pulstar" (Vangelis) – 4:33
 "The Night"  – 3:21
 "Roll Baby Roll" – 3:45
 "Level One" (Baxxter, Jordan, Frog, Thele, Chris Hülsbeck) – 3:34
 "Like Hypa Said" – 6:23
 "Liquid Is Liquid" (Baxxter, Jordan, Frog, Thele, Shane Heneghan, Eamon Downes) – 4:45
 "A Little Bit Too Fast" – 3:45
 "Soultrain" – 5:08

Chart positioner 

Album fra 2003
Scooter-album
Mind the Gap (Scooters-album)

Mind the Gap er Scooters tiende studiealbum, udgivet i 2004 af Sheffield Tunes i Tyskland. Fire singler blev taget fra det: "Jigga Jigga!", "One (Always Hardcore)", "Shake That!" og "Suavemente".

Spor 
Alle sange er skrevet af H.P. Baxxter, Rick J. Jordan, Jay Frog, og Jens Thele, medmindre andet er angivet. M.C. tekster skrevet af H.P. Baxxter alias "M.C. M.C. no diggedy H", undtagen "Panties Wanted" tekster skrevet af Baxxter, Jordan, Frog, og Thele.
 "Killer Bees" – 1:30
 "One (Always Hardcore)" (Jeroen Streunding, Baxxter, Jordan, Frog, Thele) – 3:46
 "Shake That!" (Harry Wayne Casey, Richard Finch, Baxxter, Jordan, Frog, Thele) – 3:19
 "My Eyes Are Dry" – 2:54
 "All I Wanna Do" (Wyn Cooper, Sheryl Crow, Bill Bottrell, David Baerwald, Kevin Gilbert) – 4:21
 "Jigga Jigga!" – 3:55
 "Panties Wanted" (Serhat Sakin, Matthias "Sugarstarr" Weber) – 4:33
 "Trance-Atlantic" – 7:53
 "Stripped" (Martin Gore) - 3.29
 "Suavemente" (Elvis Crespo) – 3:38
 "The Chaser" – 4:10
 "The Avenger's Back" (Steve Cropper, Eddie Floyd, Baxxter, Jordan, Frog, Thele) – 2:59
 "Trip to Nowhere" (bonus track) – 5:02

20 Years Of Hardcore bonusindhold 
 "Jigga Jigga!" (Club Mix)
 "Shinjuku"
 "Jigga Jigga!" (Flip & Fill Remix)
 "Jigga Jigga!" (Pez Tellet v Northstarz)
 "Jigga Jigga!" (Clubstar's Sunlight Mix)
 "Shake That!" (Club Mix)
 "Shake That!" (CJ Stone Mix)
 "Suffix"
 "Shake That!" (Steve Murano Mix)
 "Shake That!" (Klubbheads Grossraum Mix)
 "One (Always Hardcore)" (Club Mix)
 "Circle of Light"
 "Suavemente (Club Mix)"

Chart positioner 

Album fra 2004
Scooter-album
Portugisisk

Portugisisk har flere betydninger:
 Portugisisk (sprog)
 Noget fra Portugal
Nederlandsk

Nederlandsk har flere betydninger:
 Nederlandsk (sprog)
 Noget fra Nederlandene (synonym for Holland)
 Noget fra Nederlandene (historisk område)
Svensk

Svensk (generelt: ting fra Sverige) kan henvise til flere artikler:

 Svensk (sprog) – et sprog, der tales i Sverige og Finland
 Svenskere
 Noget fra Sverige
 Svensk (sex) – en bestemt type seksuel aktivitet/ydelse
Færøsk

Færøsk har flere betydninger:
 Færøsk (sprog)
 Noget fra Færøerne
Spielberg

Spielberg har flere betydninger:

 Steven Spielberg – amerikansk filminstruktør
 Spielberg (efternavn)

Steder 
 Spielberg (Tyskland) – tysk by i Baden-Württemberg
 Spielberg (Østrig) – østrigsk bykommune i Steiermark
 Spielberg (fæstning) (Špilberk) – fæstningsanlæg i Brno, Tjekkiet

Andet 
 SV Spielberg – tysk fodboldklub
DM i ishockey for kvinder 2015-16

DM i ishockey for kvinder 2015-16 var turneringen om det 26. DM i ishockey for kvinder. Turneringen havde deltagelse af ni hold, der først spillede en indledende runde i to regionalt opdelte puljer, hvorfra de tre bedste hold fra hver landsdel gik videre til DM-kvalifikationen med seks hold. De to bedste hold i DM-kvalifikationen, Herlev Hornets og Hvidovre IK, gik videre til finalen om DM-titlen, der afvikledes i en serie bedst af tre kampe.

Danmarksmesterskabet blev vundet af Hvidovre IK, som i finalen besejrede Herlev Hornets med 2-0 i kampe. Hvidovre-kvinderne indledte finalekampene på hjemmebane, hvor holdet vandt med 4-0, og så afgjorde de serien allerede i anden kamp, hvor Hornets-holdet blev besejret med 4-2 i Herlev. Hvidovre IK blev dermed danmarksmestre for kvinder for anden sæson i træk og fjerde gang i alt, og alle fire mesterskaber blev vundet i de seneste fem sæsoner.

Bronzemedaljerne gik til holdet, der endte på tredjepladsen i DM-kvalifikationen, Herning IK.

Stillinger og resultater

Indledende runde

Øst 

Klubberne øst for Storebælt spillede om tre pladser i DM-kvalifikationen. Turneringen havde deltagelse af fem hold, der spillede en firedobbelt-turnering alle-mod-alle, hvilket gav 16 kampe til hvert hold. De forsvarende mestre fra Hvidovre IK vandt turneringen og gik dermed videre til DM-kvalifikationen sammen med Herlev Hornets og Gentofte Stars.

Vest 

Klubberne vest for Storebælt spillede om tre pladser i DM-kvalifikationen. Turneringen havde deltagelse af fire hold, der spillede en firedobbelt-turnering alle-mod-alle, hvilket gav 12 kampe til hvert hold. Odense IK, Herning IK og Silkeborg SF gik videre til DM-kvalifikationen.

DM-kvalifikation 

DM-kvalifikationen havde deltagelse af de tre bedste hold fra øst- og de tre bedste hold fra vest-gruppen. De seks hold spillede en enkeltturnering alle-mod-alle, og kampene blev afviklet i perioden 4. - 6. marts 2016 i Scanel Hockey Arena i Frederikshavn. De to bedste hold, Herlev Hornets og Hvidovre IK gik videre til DM-finalerne, mens nr. 3, Herning IK vandt DM-bronzemedaljer.

Finale 

De to bedst placerede hold i DM-kvalifikationen, Herlev Hornets og Hvidovre IK, spiller DM-finaler om fordelingen af guld- og sølvmedaljer i bedst af tre kampe.

Kilder / eksterne henvisninger 
DIU Stats - Damer øst 2015-16 
DIU Stats - Kvinder vest 2015-16 
DIU Stats - DM-kval. kvinder 
DIU Stats - Kvindernes DM-finaler

Noter 

2015-16
Ishockey i 2015
Ishockey i 2016
Demiseksualitet

Demiseksualitet er betegnelsen for en seksuel orientering, hvor man kun føler seksuel tiltrækning overfor personer, som man først har dannet et stærkt følelsesmæssigt bånd til. Den fysiske tiltrækning kommer altså som følge af, at der først er opstået romantiske følelser, kærlighed eller venskab.

Betegnelsen er dannet, fordi demiseksuelle tænkes at være "midt imellem" seksuelle og aseksuelle. Betegnelsen blev dannet af netværket for aseksuelle Asexual Visibility and Education Network (AVEN) i 2006. Som andre seksuelle orienteringer er der tale om en indstilling, der formodentlig har eksisteret altid, men først er blevet synlig i takt med de internetbaserede sociale netværk, der er vokset frem i takt med de seneste årtiers informationsteknologi. Især kvinder menes at være demiseksuelle.

Nogle demiseksuelle har opfattet sig som aseksuelle, før de har oplevet det følelsesmæssige bånd, der har vækket deres seksuallyst.

LGBT+ Danmark anvender også begrebet "pandemiseksuel" (en sammentrækning af ordene "panseksuel" og "demiseksuel"), der betegner personer, der har en ikke-binær kønsforståelse, og hvor kønnet ikke har betydning for deres tiltrækning, forudsat at der er et følelsesmæssigt bånd.

Referencer 

Seksuel orientering
Indispensable Strait

Indispensable Strait er et farvand i Salomonøerne, som strækker sig omkring 200 km fra nordvest til sydvest fra Santa Isabel øen til Makira (San Cristóbal), mellem Floridaøerne og Guadalcanal mod sydvest og Malaita til nordøst.

Indispensable Strait er den del af sejlruten fra Torresstrædet til Panama Canal. Det er en af tre større ruter for handelsskibe gennem Salomonøerne. Ruterne er Bougainvillestrædet og Indispensable Strait, som har forbindelse til Stillehavet, Salomonhavet og Koralhavet; samt Manningstrædet som forbindelser Stillehavet med New Georgia Sound, som også er kendt som 'The Slot', gennem hvilket japanske flådeenheder forsynede garnisonen på Guadalcanal under Stillehavskrigen.

Kaptajn William Wilkinson, i handelsskibet Indispensable, opdagede strædet i 1794.{{#tag:ref|Findlay's Directory angiver opdagelsesåret som 1790, men den dato er forkert.<ref name=Neptune>The American Neptune (1958), 131.</ref>|group=Note}}

 Noter, henvisninger og kilder  
 Noter

 Henvisninger
 Kilder
 Findlay, Alexander George (1877) A Directory for the Navigation of the South Pacific Ocean: With Descriptions of Its Coasts, Islands, Etc., from the Strait of Magalhaens to Panama, and Those of New Zealand, Australia, Etc., Its Winds, Currents, and Passages''. (R. H. Laurie).
 

Sund (farvand)
Oceanien
Terra Nova National Park

Terra Nova National Park er en nationalpark i Canada, beliggende på øen Newfoundlands østkyst. Parken blev oprettet i 1957 og det beskyttede område omfatter cirka 400 kvadratkilometer. Det var den første nationalpark på Newfoundland.

Parkens navn kommer af den latinske benævnelse for Newfoundland, Terra Nova, som betyder nyt land.

Geografi 
Terra Nova National Park ligger ved havbugten Bonavista Bay som vender mod Atlanterhavet. Kysten er klipperig med mange mindre vige. Parkens indre dele består hovedsagelig af kuperede skove og vådområder.

Af de træarter som forekommer i parkens skove er sort-gran den mest karakteristiske, men skoven har også indslag af eksempelvis balsam-ædelgran og løvfældende træer af røn- og løn-slægten.

Eksterne kilder/henvisninger 

 Officielt websted

Nationalparker i Canada
Newfoundland og Labrador
Etableret i 1973
Johan Hansen (grosserer)

Johan Hansen (født 7. februar 1845 i Havnbjerg, død 25. februar 1928 i Gentofte), var en københavnsk fabrikant og grosserer, der fra små kår på Als arbejdede sig op til at blive en velhavende forretningsmand i København. 

Johan Hansen var Kommandør af Dannebrog og Dannebrogsmand.

Baggrund 
Johan Hansen voksede op på slægtsgården "Havnbjerg Vestergaard", hvor han allerede som 2-årig mistede sin far. Als var dengang tysk, og Johan Hansen stod derfor som 22-årig overfor at skulle være tysk soldat: Dette ønskede han ikke, og hans eneste mulighed var derfor at udvandre, hvorfor han den 13. maj 1867 sejlede med båd fra Sønderborg med retning mod Korsør og det endelige mål København.

Efter dansk militærtjeneste endte han efter forskellige jobs med at overtage en købmandsbutik på Købmagergade. Efter ægteskab i 1875 med Caroline Beyer fra Aalborg, købte de et gartneri på Frederiksberg, som de senere solgte med et godt udbytte. Herefter slog Johan Hansen sig på sit egentlige virkefelt: køb af grunde og beboelsesejendomme i Københavnsområdet. I 1882 flyttede han til Ordrup, hvor han blev en kendt person, optaget af Venstres ideer. 

I 1902 købte han en lille, men anerkendt sølvvarefabrik, Dansk Forsølvnings Anstalt, som han sammen med sin søn arbejdede op til en betydelig virksomhed.

Johan Hansen var meget optaget af nationale emner, og han har gennem tiderne givet gaver til mange danske formål, bl.a. kan nævnes:
 den første flyvemaskine til hæren: en " Maurice Farman to-dækker" med en 80 HK motor
 større beløb til Nationalmuseet
 hjælp til Skovshovedfiskerne (Øresund lå tæt på hans bopæl)
 store bidrag til oprettelse af danske forsamlingshuse i Slesvig
Johan Hansen døde i Gentofte i 1928, 83 år gammel. Hans gravsted findes på Ordrup Kirkegård.

Nordborg Slot 
I 1921, kort efter Genforeningen 1920, købte Johan Hansen Nordborg Slot, som han samme år overdrog til byen Nordborg med den klausul, at bygningerne skulle bruges som en dansk efterskole. Med denne gave fulgte også et stort beløb i obligationer, der sikrede driften af efterskolen i en lang årrække. 

Johan Hansen havde i sit gavebrev bestemt at der skulle stå en bolig til rådighed for ham og hans familie på slottet. Sønnen Carl Hansen og senere dennes søn, Johan Helbig Hansen, var, ligesom Johan Hansen, meget optaget af livet på slottet, og opholdt sig i lange perioder i gæsteboligen.

Johan Hansen blev æresborger i Nordborg i året 1924.

En vej tæt på slottet er opkaldt efter Johan Hansen.

Henvisninger 
 Nordborg Slot
 Nordborg Slots Efterskole

Grosserere fra Danmark
Personer i Kraks Blå Bog (afdøde)
Lungafloden

Lungafloden er en flod på nordkysten af  Guadalcanal nær Lunga Point med en biflod ved Savo Sound (som hed Sealark Sound før 2. Verdenskrig).

Kilder 
 
 

Salomonøerne
Narvesen

Narvesen er en norsk kæde af kiosker og convenience storer med 370 forretninger i Norge, 249 i Letland og 260 i Litauen. De sælger blandt andet kioskvarer, læsestof, bagervarer og pølser samt billetter og elektroniske tjenester. I Norge og Letland har Narvesen en dominerende markedsandel.

Narvesen blev etableret i 1894 af Johan Bertrand Narvesen. I nutiden ejes kioskerne af franchisetagere, der driver dem indenfor rammer sat af kædens ejer, Reitan Convenience, en del af Reitangruppen.

Eksterne henvisninger 

 Narvesen.no
 Bergen byleksikon på nett, om Narvesen

Nærbutikskæder
Etableret i 1894
Detailvirksomheder fra Norge
Pandalus

Pandalus er en slægt af ægte rejer i familien Pandalidae. Medlemmer af slægten er mellemstore og lever på og nær havbunden. Nogle af arterne er genstand for kommerciel fiskeri. En art, Pandalus montagui, lever i selskab med den revbyggende polychaete orm, Sabellaria spinulosa. 

Deres levetid er typisk 3-5 år, med seksuel modenhed på et tidligt stadie. Medlemmer af slægten er sekventielle hermafroditter, som begynder livet som hanner og senere bliver til hunner. Reproduktion foregår om foråret, hvor op til 3.000 æg produceres og befrugtes internt. Hunnerne bærer dem rundt under maven i omkring seks dage inden at de udvikler sig til planktotrophic larvae. Disse bliver i plankton i fire til seks måneder. I denne periode driver de med strømmen og kan sprede sig op til 10 km. Rejerne vokser hurtigt, så populationerne kan hurtigt genopbygges efter evt. forstyrrelser eller ødelæggelser af deres levesteder.

Arter 
De følgende eksisterende arter accepteres af World Register of Marine Species:

Pandalus borealis Krøyer, 1838
Pandalus chani Komai, 1999
Pandalus curvatus Komai, 1999
Pandalus danae Stimpson, 1857
Pandalus eous Makarov, 1935
Pandalus formosanus Komai, 1999
Pandalus goniurus Stimpson, 1860
Pandalus gracilis Stimpson, 1860
Pandalus gurneyi Stimpson, 1871
Pandalus hypsinotus Brandt, 1851
Pandalus ivanovi Komai & Eletskaya, 2008
Pandalus jordani Rathbun, 1902
Pandalus latirostris Rathbun, 1902b
Pandalus montagui Leach, 1814 in Leach, 1813–1814
Pandalus nipponensis Yokoya, 1933
Pandalus platyceros Brandt, 1851
Pandalus prensor Stimpson, 1860
Pandalus stenolepis Rathbun, 1902
Pandalus teraoi Kubo, 1937
Pandalus tridens Rathbun, 1902

En yderligere art kendes fra fossilopgørelser.

Erhvervsfiskeri 

Disse arter fiskes kommercielt: 

Pandalus borealis
Pandulus jordani
Pandalus goniurus
Pandalus danae
Pandalus hypsinotus
Pandalus montagui
Pandalus platyceros

Referencer

Ekstern henvisning 

Ægte rejer
Bispehue (flertydig)

Bispehue har flere betydninger:

 Bispehue – en hovedbeklædning.
 Bispehue (plante) – en planteslægt.